Totálna ochrana predátorov v kultúrnej krajine nie je logická ani ekologická. Pri posudzovaní vzťahu medzi loveckou komunitou a predátormi v našej kultúrnej krajine vychádzam z toho, ako chápe ekológia postavenie človeka v pastevno-koristníckom potravovom reťazci, typickom pre mierne klimatické pásmo. Zjednodušene, základňu našej ekologickej pyramídy tvoria producenti prevažne rastlinnej biomasy - hlavne zelené rastliny. Rozdiel medzi ochranárskym a poľovníckym postojom je, že prví z tejto schémy vylučujú človeka, hoci sa rozhodujúcou mierou podieľa na utváraní a využívaní ekosystému kultúrnej krajiny, a druhí sa vidia na vrchole ekologickej pyramídy.